Source: http://docplayer.fi/6771823-Sukupolvenvaihdos-osakeyhtiossa.html
Timestamp: 2018-03-17 11:21:55+00:00
Document Index: 17724475

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

SUKUPOLVENVAIHDOS OSAKEYHTIÖSSÄ - PDF
Download "SUKUPOLVENVAIHDOS OSAKEYHTIÖSSÄ"
Hilkka Noora Alanen
1 Eero Leppälä SUKUPOLVENVAIHDOS OSAKEYHTIÖSSÄ Case Elintarvikeyritys Liiketalous 2014
2 VAASAN AMMATTIKORKEAKOULU Liiketalouden koulutusohjelma TIIVISTELMÄ Tekijä Eero Leppälä Opinnäytetyön nimi Sukupolvenvaihdos osakeyhtiössä Vuosi 2014 Kieli suomi Sivumäärä liitettä Ohjaaja Jukka Niittykoski Opinnäytetyön tarkoituksena oli tutkia sukupolvenvaihdoksen vaihtotapoja, sekä niiden veroseuraamuksia. Sukupolvenvaihdokseen ei ole olemassa yhtä oikeaa vaihtotapaa, vaan se on selvitettävä aina tapauskohtaisesti. Tutkimuksen tehtävä oli antaa toimeksiantajalle tietoutta eri vaihtotapojen veroseuraamuksista ja erityisesti löytää verotuksellisesti kevyin vaihtoehto. Tämän opinnäytetyön teoriaosassa käsiteltiin yrityksen käyvän arvon määrittämistä, sukupolvenvaihdoksen prosessia sekä sen veroseuraamuksia. Lähteet koostuvat alan kirjallisuudesta, lainsäädännöstä sekä verohallinnon ohjeista. Verolaskelmat tehtiin toimeksiantajayrityksen tilinpäätösten pohjalta. Tutkimuksessa havaittiin, että veroseuraamuksiin voidaan vaikuttaa merkittävästi erilaisilla huojennuksilla. Tutkimuksen tuloksena voidaan todeta, että verotuksellisesti kevein tapa suorittaa sukupolvenvaihdos, on lahjaluonteinen kauppa, jossa vastike on 51 prosenttia käyvästä arvosta. Avainsanat Sukupolvenvaihdos, verotus, käypä arvo
3 VAASAN AMMATTIKORKEAKOULU UNIVERSITY OF APPLIED SCIENCES Liiketalouden koulutusohjelma ABSTRACT Author Eero Leppälä Title A Generation Change in a Limited Liability Company Year 2014 Language Finnish Pages Appendices Name of Supervisor Jukka Niittykoski The aim of this thesis was to study the different ways for a change of generations in a business, with a special emphasis on the tax consequences. There does not exist just one correct way for al generation changes, so instead the best solution has to always be determined case by case. The aim of this research was to advice the client company about the taxation effects of the different options, and to find out the alternative with the lightest tax consequences. The theoretical section of this thesis examines the determination of the transfer price of a company, the process of a generation change and the tax consequences. The main material used for this thesis consists of the relevant literature in the field, the instructions of the tax administration and legislation. The tax calculations were made on the basis of the financial statements of the client company. The study found that the tax consequences can be significantly influenced by various forms of reliefs. The result of the research was that the tax wise best alternative for this particular example of a generation change is a gift-like sale, where the consideration is 51 percent of the transfer price. Keywords A generation change, taxation, transfer price
4 SISÄLLYSLUETTELO TIIVISTELMÄ ABSTRACT 1 JOHDANTO Taustaa Tavoite ja tutkimusongelma Rajaukset ja reunaehdot Rakenne SUKUPOLVENVAIHDOS OSAKEYHTIÖSSÄ Yksityisen osakeyhtiön arvon määritys Substanssiarvo Tuottoarvo Käypä arvo Sukupolvenvaihdos erilaisin kaupoin Yrityskauppa Liiketoimintakauppa Lahjaluonteinen kauppa Sukupolvenvaihdos lahjana, ennakkoperintönä tai suosiolahjana Sukupolvenvaihdos perinnön ja testamentin kautta SUKUPOLVENVAIHDOKSEN VEROTUS Osakekaupan verotus kauppahinnan ollessa yli 75 % käyvästä arvosta Tuloverotuksen huojentaminen Liiketoimintakaupan verotus Vastikkeettoman luovutuksen verotus Lahjan verotus Perinnön kautta siirtyvän omaisuuden verotus Lahjaluonteisen kaupan verotus Perintö- sekä lahjaverotuksen huojentaminen Hallinta- ja tuotto-oikeuden vaikutus verotukseen SUKUPOLVENVAIHDOS CASE-YRITYKSESSÄ Yrityksen arvon määritys Osakekaupan veroseuraamukset Lahjaluonteisen kaupan veroseuraamukset Vastikeettoman luovutuksen veroseuraamukset Yhteenveto POHDINTA LÄHTEET... 46
5 5 KUVIO- JA TAULUKKOLUETTELO Taulukko 1. Varojen arvostaminen arvon määrityksessä Taulukko 2. Esimerkki tuottoarvon laskennasta Taulukko 3. Esimerkki käyvän arvon määrittämisestä Taulukko 4. Lahjaveron määräytyminen I veroluokassa (L /378) Taulukko 5. Lahjaveron määräytyminen II veroluokassa (L /378) Taulukko 6. Perintöveron määräytyminen I veroluokassa (L /378) Taulukko 7. Perintöveron määräytyminen II veroluokassa (L /378) Taulukko 8. Ikäkerroin taulukko (L /378) Taulukko 9. Osakekaupan veroseuraamukset Case-yrityksessä Taulukko 10. Lahjaluonteisen kaupan veroseuraamus Taulukko 11. Vastikkeettoman luovutuksen veroseuraamus Taulukko 12. Sukupolvenvaihdosarvon veroseuraamus Taulukko 13. Yhteenveto veroseuraamuksista... 43
6 6 LIITELUETTELO LIITE 1 ESIMERKKI VEROSEURAAMUKSISTA LIITE 2 MÄÄRÄVUOTISEN TUOTTO-OIKEUDEN PIDÄTTÄMISEN KERROIN LIITE 3 CASE-YRITYKSEN TULOSLASKELMA LIITE 4 CASE-YRITYKSEN TASELASKELMA
7 7 1 JOHDANTO Tässä luvussa käsitellään valitun opinnäytetön taustoja sekä syitä siihen miksi valittu aihe on ajankohtainen. Luvussa esitellään myös tutkimuksen tavoite sekä rajataan aihe täsmällisemmäksi. Johdannon jälkeen lukijan on helpompi lähteä tarkastelemaan tutkimusta. 1.1 Taustaa Tilastokeskuksen työvoimatutkimuksen tulokset kertovat, että Suomessa oli vuonna 2013 yrittäjiä ja yrittäjäperhneen jäseniä lähes Näistä noin 33 % oli iältään Ikäryhmä on ollut tasaisessa kasvussa viime vuosikymmenen. Vuonna 2000 vastaava luku oli noin 20 % ja vuoteen 2007 mennessä se oli kasvanut jo 29,4 %. Ikäryhmän huippu alkaa lähestymään, koska kasvua vuodesta 2010 (32,6) vuoteen 2013 on ainoastaan 0,4 %. (Varamäki, Heikkilä, Tall, Viljamaa & Länsiluoto. 2013) Työvoimatutkimuksen tulokset konkretisoivat sen, että suuret ikäpolvet ovat tällä hetkellä todella suuri yrittäjäryhmä, joka on väistymässä uusien yrittäjien tieltä. Tämä tuo mukanaan yritystoiminnan siirtämisen seuraavalle polvelle. Tässä opinnäytetyössä käsitellään osakeyhtiön sukupolvenvaihdoksia. Vuonna 2012 Elinkeinoelämän keskusliitto ja Perheyritysten liitto selvitti asiaa tutkimuksella, jonka tulokset kertovat aiheen merkittävyydestä. Kyselyn perusteella sukupolvenvaihdos on ajankohtainen yli kolmannekselle yrityksistä seuraavan viiden vuoden aikana. Tämä koskee noin eri yritystä eli vuosittain sukupolvenvaihdoksia toteutetaan keskimäärin Vuoden 2011 tutkimuksessa sukupolvenvaihdos oli ajankohtainen noin yritykselle, joten vuodessa kasvua tapahtui yli 10 %. ( Perheyritysbarometri 2012) Tuoreessa artikkelissa Mika Haavisto sekä Juha Tall vastaavat yhteentoista sukupolvenvaihdosta käsittelevään kysymykseen. Asiantuntijoiden mielestä suurimpia sudenkuoppia sukupolvenvaihdoksissa ovat hinnan määrittäminen, epäammattimaiset kauppakirjat sekä jatkajan valinta. Tall painottaa, että vaihdoksen toteuttamistapa on aina tapauskohtainen. Molempien asiantuntijoiden
8 8 mielestä yrityksen arvon määrittäminen on hankalaa, koska usein myyjällä on tunnearvoa yritystä kohtaan, joka saattaa vaikeuttaa objektiivista arvon määritystä. (Menestyjät 2013) Tutkimus on ajankohtainen myös perheeni yrityksessä, joka toimii elintarvikealalla. Yrityksessä aiotaan toteuttaa sukupolvenvaihdos seuraavan viiden vuoden aikana. Valtion taloudellisen tutkimuskeskuksen tuoreessa tutkimuksessa noin 85 % suunnitteli vaihdosta etukäteen ja näistä puolet vuodesta kolmeen vuotta. (Ropponen 2013) 1.2 Tavoite ja tutkimusongelma Tutkimuksen tavoitteena on selvittää sukupolvenvaihdoksen eri vaihtotavat sekä näistä koituvat veroseuraamukset osakeyhtiössä. Tavoitteena on tutkia, mikä olisi kokonaisvaltaisesti kevyimmin verotettava vaihtoehto luopujalle sekä jatkajalle. Tutkimus pyrkii myös selventämään vaihdoksista koituvia veroseuraamuksia, koska lähes 70 % yritysbarometriin vastanneista pitää perintö- ja lahjaverotusta hankalana. Vastaajien mielestä verotusasiat ovat yksi merkittävimmistä esteistä toteuttaa vaihdos. (Perheyritysbarometri 2012) Tämän tutkimuksen tutkimusongelmia ovat: 1. Mitkä ovat sukupolvenvaihdoksen vaihtotavat? 2. Millaisia veroseuraamuksia koituu kustakin vaihtotavasta? 3. Mikä olisi kevyimmin verotettava vaihtoehto sekä luopujalle että jatkajalle? 1.3 Rajaukset ja reunaehdot Tässä tutkimuksessa keskitytään osakeyhtiön sukupolvenvaihdokseen, niin luopujan kuin jatkajankin näkökulmasta. Työ on rajattu koskemaan ainoastaan osakeyhtiön vaihtotapoja, koska toimeksiantajan yhtiömuoto on sama. Pääpaino on vaihtotavoissa, jotka tapahtuvat luopujan ollessa elossa, mutta myös perinnön sekä testamentin kautta siirtyvät tavat käsitellään. Tarkoituksena on myös esitellä
9 9 kunkin vaihtotavan veroseuraamukset ja kiinnittää huomiota erilaisiin huojennuksiin, joita voidaan käyttää, kun yritys siirtyy saman suvun sisällä. 1.4 Rakenne Ensimmäinen luku johdattaa lukijan aiheeseen ja työn sisältöön. Luvun tarkoituksena on luoda lukijalle pohja, jonka kautta hän voi alkaa lähestyä itse tutkimusta. Toisessa luvussa käydään lävitse sukupolvenvaihdokseen liittyviä tekijöitä sekä vaihtotapoja. Luvun jälkeen lukijan tulisi ymmärtää yrityksen arvonmäärityksen perusteet sekä vaihtotapojen käytäntö. Kolmannessa luvussa esitellään kunkin vaihtotavan veroseuraamukset. Näitä käydään lävitse konkreettisilla esimerkeillä sekä lainsäädäntöön perustuvilla säädöksillä. Neljännessä luvussa teoriaa sovelletaan kohdeyrityksessä tapahtuvaan sukupolvenvaihdokseen. Luvun tarkoituksena on selvittää kunkin vaihtotavan veroseuraamukset kohdeyrityksen tilinpäätöksiin pohjautuvilla luvuilla. Viimeisessä luvussa esitän oman näkemykseni siitä, miten vaihto tulisi toteuttaa kohdeyrityksessä ja millaisia veroseuraamuksia tästä syntyy.
10 10 2 SUKUPOLVENVAIHDOS OSAKEYHTIÖSSÄ Sukupolvenvaihdoksella tarkoitetaan omistussuhteiden muutoksia yrityksessä. Vaihdoksessa yritys siirtyy luovuttajalta jatkajalle, joka on yleensä luovuttajan lapsi tai muu lähisukulainen. Sukupolvenvaihdos voi tapahtua luovuttajan elinaikana tai hänen kuoltuaan. Sukupolvenvaihdokseen ei ole yhtä oikeaa toteuttamistapaa, vaan jokaisen yrityksen tilanne on selvitettävä erikseen. Prosessina vaihdos on pitkäjänteinen, monivaiheinen ja suunnitelmallinen, mikä voi tulla yllättäenkin eteen esimerkiksi yrittäjän kuollessa äkillisesti. Normaalisti prosessiin on hyvä varata aikaa 3-5 vuotta ennen lopullisia ratkaisuja. Aika määräytyy myös menettelytapojen mukaan. Joissain tapauksissa tietyn ajan kuluessa voidaan hyödyntää erilaisia huojennuksia, jotka saattavat pitkittää prosessia. Sukupolvenvaihdokseen käytettyyn aikaan ei ole mitään tiettyä kaavaa, mutta liian nopeasti tehty vaihdos voi olla yritykselle kohtalokasta, koska jatkajan vastuu sekä ammattitaito eivät synny hetkessä. Pidempi vaihtoaika antaa jatkajalle paremmat valmiudet toimia tulevissa tehtävissä. Erityisesti pienissä yrityksissä henkilökohtaiset ominaisuudet ovat suuressa roolissa. Niinpä olisi tärkeää tutustuttaa jatkaja kunnolla tuleviin yhteistyökumppaneihin sekä toimintatapoihin. (Immonen & Lindgren 2013) Avaintekijät onnistuneeseen sukupolvenvaihdokseen ovat suunnitteluaika ja hinnan asettaminen oikeaksi. Menettelytavat muotoutuvat pitkälti sen mukaan tuleeko yritykseen jatkaja samasta perheestä vai ulkopuolelta. Jatkajan ollessa samasta perheestä tai samasta suvusta voidaan käyttää erilaisia huojennuksia. Yleisimmät vaihtoehdot siirtää yritys seuraavalle ovat: kauppa käypään hintaan, lahjaluonteinen kauppa 75 % käyvästä hinnasta, lahjaluonteinen kauppa 51 % käyvästä hinnasta sekä vastikkeeton luovutus eli lahja. Lähtökohtaisesti vaihtotapa ei ole tärkein ominaisuus vaan se, että yritys saadaan siirrettyä elinkelpoisena. (Immonen & Lindgren 2013)
11 Yksityisen osakeyhtiön arvon määritys Yrityksen arvon määrittämiseen on erilaisia tapoja. Yksityisillä osakeyhtiöillä ei ole markkina-arvoa, kuten julkisesti noteeratuilla yrityksillä, joka määrittäisi suoraan yrityksen arvon. Yksityisen osakeyhtiön arvon määrittäminen tapahtuukin yleensä kahdella eri tavalla. Ensimmäinen tavoista määrittelee yrityksen arvon nykyhetkenä, jota kutsutaan substanssiarvoksi. Substanssiarvo määritellään lyhyesti yhtiön varojen ja velkojen erotuksena. Toinen tavoista määrittää yrityksen arvo, on sen kyky tuottaa tuloja tulevaisuudessa. Substanssi- ja tuottoarvon avulla pystytään myös määrittämään melko tarkasti yrityksen käypä arvo. Kuitenkin loppujen lopuksi yrityksen arvo määräytyy myyjän ja ostajan välisten neuvotteluiden kautta. Sukupolvenvaihdoksissa yrityskauppaan sisältyy myös muita tekijöitä, joita ei voida rahassa mitata, kuten luopujan elämäntyön jatkaminen, yrityksen säilyttäminen samassa suvussa sekä lapsien tulevaisuuden turvaaminen. (Heinonen 2005; Verohallinto 2013 a) Substanssiarvo Substanssiarvo eli yrityksen velattoman omaisuuden arvo lasketaan yrityksen varallisuuden perusteella. Substanssiarvo määräytyy yrityksen varojen ja velkojen erotuksena. Osakeyhtiössä varoihin ja velkoihin luetaan kaikki tulonlähteet, jotka kuuluvat elinkeinotoiminnan varoihin ja velkoihin. Arvonmääritykseen käytetään verovelvollisuuden alkamiskohtaa lähinnä päättyneeltä tilikaudelta olevaa vahvistettua taselaskelmaa. Mikäli tilinpäätöksen ja luovutusajankohdan välissä on tapahtunut oleellisia muutoksia yrityksen varallisuudessa, täytyy tase oikaista vastaamaan sen hetkistä tilannetta. Yrityksen velkojen ollessa varoja suuremmat substanssiarvoksi saadaan nolla. (Verohallinto 2013 a) Substanssiarvo määritellään yrityksen taseen perusteella. Kuitenkaan arvonmääritys ei ole niin yksiselitteistä, että varoista vähennetään velat, vaan yrityksen tasearvot täytyy ensimmäisenä arvostaa niiden käypään arvoon. Yksittäisen tase-erän arvo määräytyy tasearvon pohjalta, ellei käytettävissä ole muuta tietoa. Taseen vastaavien puolelta huomiota pitää kiinnittää ainakin kiinteistöihin sekä sijoitusomaisuuteen. Esimerkiksi rakennusten kohdalla saattaa
12 12 tasearvo olla huomattavasti rakennuksen todellista arvoa pienempi. Taseen vastattavaa puolella on huomioitava mahdollinen verovelka, jota ei välttämättä edes taseesta löydy. Tällaista velkaa kutsutaan piileväksi verovelaksi. Piilevä verovelka voidaan vähentää varoista, jos verovelvollinen pystyy osoittamaan, että velka tulee realisoitumaan lähiaikoina. (Leppiniemi, J & Leppiniemi, R 2012; Verohallinto 2013 a) Seuraava taulukko tarkentaa yksittäisten tase-erien arvostamisperiaatteet. Taulukko 1. Varojen arvostaminen arvon määrityksessä Varojen arvostaminen Aineettomat hyödykkeet Kiinteistöt Koneet ja kalusto Muut aineelliset hyödykkeet, ennakkomaksut ja keskeneräiset hankinnat Sijoitukset Vaihto-omaisuus Saamiset Rahoitusarvopaperit Rahat ja pankkisaamiset Pakolliset varaukset Perustamis- ja järjestelymenoilla ei katsota olevan varallisuusarvoa Maa- ja vesialueet ja rakennukset arvostetaan käypään arvoon. Kuitenkin vähintään tasearvoon. Arvostetaan lähtökohtaisesti tasearvoon Arvostetaan tasearvoon Arvostetaan tasearvoon Arvostetaan tasearvoon. Arvopaperit ja sijoitusrahasto-osuudet arvostetaan kuitenkin käypään arvoon. Arvostetaan tasearvoon Arvostetaan käypään arvoon Arvostetaan tasearvoon Vähennetään varoista
13 13 Laskennallinen/piilevä verovelka Vieras pääoma Ei pidetä velkana joten ei voida myös yleensä vähentää Arvostetaan tasearvoon Tuottoarvo Yrityksen arvonmäärittäminen tuottoarvon avulla on hyvin yleinen tapa yrityskaupoissa sekä sukupolvenvaihdoksissa. Käytännössä tuottoarvo määräytyy tulevien tulovirtojen kautta ja ostajan onkin tarkasteltava, paljonko yritys tekee tulosta osakkeenomistajille. Tilinpäätös on vakiinnuttanut asemansa tuottoarvon määrittämisessä, koska veroratkaisulle täytyy löytyä todennettavuutta. Tuottoarvoa määrittäessä käytetään yleisesti yrityksen 3-4 viimeistä kirjanpitolain mukaan laadittua tuloslaskelmaa, joista lasketaan keskiarvo. Tämän jälkeen keskiarvo pääomitetaan 15 %:n korkokannalla. Tilinpäätökseen nojautuva tuottoarvo ei ole Leppiniemi & Leppiniemen mielestä ajatuksellisesti paras mahdollinen, koska siinä tarkastellaan jo kirjattuja voittoja tai tappioita. He myös korostaa, että yrityksen arvo koostuu aina sen hetkisen tilanteen mukaan, eikä historiaa pitäisi ottaa mukaan. (Leppiniemi ym. 2012; Verohallinto 2013 a; Heinonen, J 2005) Tuottoarvoa laskettaessa voidaan tuloslaskelmaan tehdä oikaisuja, jotta saadaan todenmukainen arvo. Ensimmäiset oikaisut voidaan tehdä satunnaisiin eriin sekä tilinpäätössiirtoihin poistamalla ne kokonaan. Mikäli yrittäjä itse työskentelee yrityksessä, mutta ei maksa itselleen palkkaa, voidaan hänen laskennallinen palkkansa vähentää. Vähennyksen määrä vastaa palkkaa, joka maksettaisiin samaa työtä tekevälle. Oikaistun tuloksen perusteella lasketaan tulovero, joka voidaan vielä vähentää tuloksesta. (Verohallinto 2013 a)
14 14 Taulukko 2. Esimerkki tuottoarvon laskennasta ESIMERKKI TUOTTOARVOSTA Yhtiön tulos 1. vuotena Yhtiön tulos 2. vuotena Yhtiön tulos 3. vuotena Vuositulosten keskiarvo ( )/3= Tuottoarvo 15% korkokannalla /0.15= Käypä arvo Käyvällä arvolla tarkoitetaan yrityksen todennäköistä luovutushintaa. Osakeyhtiössä määritys tapahtuu ensisijaisesti jo maksettujen osakkeiden hinnan perusteella, tätä kutsutaan vertailuluovutukseksi. Vertailuluovutuksen avulla käyvän hinnan määrittäminen on mahdollista, mikäli luovutus on tapahtunut lähellä verovelvollisuuden alkamishetkeä. Luovutuksen osapuolien tulee olla toisistaan riippumattomia sekä luovutus tulee tapahtua vapaassa markkinatilanteessa. Vertailuluovutusta voidaan pitää pätevänä, mikäli suuria muutoksia ei ole tapahtunut yrityksen sisällä verovelvollisuuden alkamisajankohdan jälkeen. (Verohallinto 2013 a) Markkinaehtoisuuden sekä ajallisen läheisyyden lisäksi vertailuluovutuksessa tulee ottaa huomioon muitakin käytännön asioita. Esimerkiksi osasta yhtiön osakkeista on saatettu maksaa ylihintaa päätäntävallan saavuttamiseksi. Tällöin muiden osakkeiden käypä arvo saattaa vääristyä, koska yleensä niiden kysyntä sekä hinta laskevat. Osakkeiden käypää hintaa voi myös vääristää tilanne, jossa yrityksen arvo perustuu pois jäävän henkilön työ- sekä ammattiosaamiseen. (Verohallinto 2013 a) Jos yrityksen osakkeen arvoa ei pystytä määrittelemään vertailuluovutuksen pohjalta, käypä arvo lasketaan käyttäen substanssi- ja tuottoarvoa. Tuloksena on suuntaa antava yrityksen käypä arvo. Laskentatapa on kaavamainen, joka ei ota
15 15 huomioon yrityksen erityispiirteitä sekä sen toimintaympäristöä. (Verohallinto 2013 a) Laskentakaava: Tuottoarvon ollessa suurempi kuin substanssiarvo, käypä arvo lasketaan tuotto- ja substanssiarvon keskiarvona Substanssiarvon ollessa suurempi tai yhtä suuri kuin tuottoarvo, käypä arvo on yhtä suuri kuin substanssiarvo Taulukko 3. Esimerkki käyvän arvon määrittämisestä ESIMERKKI KÄYVÄSTÄ ARVOSTA Tuottoarvo Substanssiarvo Käypä arvo ( ) / 2 = Sukupolvenvaihdos erilaisin kaupoin Sukupolvenvaihdos voidaan toteuttaa erilaisin kaupoin. Tavallisimpia kauppoja ovat yrityskaupat, liiketoimintakaupat sekä lahjaluonteiset kaupat. Yritys- ja liiketoimintakaupat ovat yleisiä myydessä yritys ulkopuoliselle ostajalle, joka ei ole sukulainen, koska vastikkeen halutaan olevan mahdollisimman suuri. Lahjaluonteisia kauppoja käytetään erityisesti sukulaisten välisissä kaupoissa, koska silloin luovuttajalla on yleensä tahto luovuttaa yritys markkinaehtoista hintaa edullisemmin. Kauppa-sanalla tarkoitetaan sopimusta, jossa myyjä luovuttaa omistuksensa ostajalle tiettyä vastiketta vastaan. Yleisesti vastike on rahaa, mutta se voi olla myös rahanarvoista omaisuutta. Myytävän yrityksen ollessa osakeyhtiömuotoinen, kauppaa käydään yhtiön osakekannasta. (Juusela & Tuominen, 2013; Lakari 2012, 10)
16 Yrityskauppa Yrityskauppa, joka osakeyhtiöissä tunnetaan paremmin nimellä osakekauppa, tarkoittaa järjestelyä, jossa myyjä myy omistamansa osakkeet seuraavalle omistajalle. Osakekauppa voidaan tehdä vapaamuotoisesti ja kyseessä on irtaimen kauppa. Myyjä saa vapauden määrittää kenelle ja millä ehdoilla hän osakkeet kauppaa, eikä hänen tarvitse saada muiden osakkaiden suostumusta. Tätä kutsutaan osakkeiden vaihdannan vapaudeksi. Kuitenkin osakeyhtiössä osakkaat ovat saattaneet tehdä erilaisia rajoituksia koskien osakkeiden luovutusta. Tällaiset rajoitukset löytyvät joko yhtiöjärjestyksestä tai osakassopimuksesta. Yhtiöjärjestykseen laadittu rajoite voi olla joko lunastus- tai suostumuslauseke, joka vaikuttaa kaikkiin osakkeenomistajiin, mutta myös kolmansiin osapuoliin. Mikäli osakkaat ovat luoneet osakassopimuksen, rajoittuu se ainoastaan sopimuksen osapuoliin. (Immonen & Lindgren 2013; Karsio, Koila, Vartiainen, Äärilä 2012) Teoriassa osakekauppa voidaan tehdä suullisesti, mutta vakiintunut käytäntö on, että kaupat tehdään kirjallisesti. Osakekaupassa ostaja ostaa yrityksen osakkeita, tällöin yhtiön varallisuus ja velat eivät siirry ostajalle, vaan ne jäävät yhtiön varoiksi ja veloiksi. Näin ollen kaupan kohteena olevan yrityksen varallisuuteen ei tule muutoksia. (Karsio ym. 2012) Liiketoimintakauppa Liiketoimintakauppa eli substanssikauppa tarkoittaa järjestelyä, jossa yritys myy liiketoimintaosa-alueen omaisuutta, kuten kiinteistöjä, koneita tai vaihtoomaisuutta. Substanssikaupaksi kutsutaan myös sellaisia järjestelyitä, joissa yritys myy harjoittamastaan liiketoiminnasta osan tai koko toiminnan. Liiketoimintakaupoille tyypillistä on liikearvosta (Goodwill-arvosta) maksaminen. Goodwill-arvoksi kutsutaan sitä osaa kauppahinnasta, joka ylittää tase-erien konkreettisen arvon. Yleisesti liikearvo muodostuu myyjän luoman taustatyön pohjalta. Esimerkiksi toiminnan vakiinnuttaminen, tehty liikepaikka, tuotteet ja asiakkaiden hankinta voivat olla osana kauppahintaa. Ostajan kannalta goodwillarvo on vähennettävissä verotuksessa seuraavan 5 tai 10 vuoden aikana
17 17 tasapoistoina. Liiketoimintakaupoissa myös rahoituksen järjestäminen on huomattavasti helpompaa kuin osakekaupoissa, koska ostettua omaisuutta voidaan käyttää kauppahintavelkojen vakuutena. (Lakari & Engblom 2012; Karsio ym. 2012; Kess 2012) Ostajan näkökulmasta liiketoimintakauppa on helpompi sekä turvallisempi kuin osakekauppa. Kaupassa ostajalle siirtyy erikseen sovitut erät, joten mahdolliset epävarmat tai tarpeettomat liikealueet jäävät myyjän yhtiöön. Ostaja ja myyjä eivät voi sopia keskenään sopimusten, vaan näihin on myös saatava suostumus sopijakumppanilta. Liiketoimintakauppa on pääsääntöisesti irtaimen omaisuuden kauppa. Mikäli kaupan sisältönä on kiinteistöjä, kaupan luonne muuttuu näiden osalta kiinteistökaupaksi. (Karsio ym. 2012; Lakari & Engblom 2012; Immonen & Lindgren 2013) Myyjän näkökulmasta liiketoimintakaupassa itse yritys on myyjänä, joten myyntitulot vaikuttavat yrityksen verotukseen. Myyjän on kiinnitettävä erityisen tarkasti huomiota verosuunnitteluun, mikäli aikoo nostaa kaupasta saadut varat esimerkiksi voitonjakona, koska verojen suuruutta on erittäin vaikea ennakoida. Myyjän on myös huomattava, että vaikka se myisi koko liiketoimintansa pois, jää sille jäljelle kuitenkin tuloverolain mukaan verotettava yhtiö. Mikään ei kuitenkaan estä osakkaita sopimasta yhtiön purusta. (Kess 2012) Lahjaluonteinen kauppa Lahjaluonteinen kauppa tarkoittaa sellaista kauppaa, jossa myyjä myy omistuksensa käypää arvoa pienemmällä arvolla. Lahjaluonteiset kaupat ovat yleisempiä suvun sisällä tapahtuvissa kaupoissa, koska tällöin pystytään käyttämään erilaisia huojennuksia verotuksen keventämiseen. Perintö- ja lahjaveron mukaan ostajan saama alennus katsotaan myyjän antamaksi lahjaksi, jos kauppahinta on enintään 75 %. Näin ollen kauppahinnan tulee olla yli 75 % kohteen käyvästä arvosta. Mikäli kauppahinta jää alle kolme neljännestä käyvästä hinnasta, verotetaan koko alennuksen määrä lahjana. (Lakari 2012)
18 Sukupolvenvaihdos lahjana, ennakkoperintönä tai suosiolahjana Lahja Lahjakäsitteelle ei ole yhtä tarkkaa määritelmää siviilioikeudessa. Lahjan tunnusmerkkeinä pidetään yleisesti sellaista järjestelyä, jossa lahjan antajan varallisuus vähenee ja lahjan saajan varallisuus kasvaa olennaisesti ilman vastiketta. Verolainsäädäntö tarkentaa lahjan käsitettä perintö- ja lahjaverotuksessa esiintyvällä säännöksellä (L /378) Säännöksen mukaan kauppahinnan tulee olla enintään 75 % käyvästä arvosta. Näin ollen käyvän arvon sekä vastikkeen välinen erotus luetaan lahjaksi. Siviilioikeus ei tunne vastaavaa käsitettä alihintaisesta luovutuksesta vaan luovutus on joko kauppa tai lahja. (Immonen & Lindgren 2013) Lahjalupaus (L /378) tarkentaa irtaimen omaisuuden lahjoja. Sen mukaan lahjana voidaan pitää lahjalupausta, joka on tehty velkakirjassa tai muussa asiakirjassa. Lahjalupauksen tulee myös olla lahjansaajan hallussa. Lahjoitus katsotaan tapahtuneeksi siinä vaiheessa kun lahjansaajalla on hallussaan se mitä on luvattu. Vaikka lahjalupaus olisi tehty asiakirjoin, se on pätemätön siihen hetkeen kunnes lupaus on täytetty. Esimerkiksi osakekaupoissa lahja katsotaan siirtyneeksi siinä vaiheessa, kun luovuttaja antaa lahjan vastaanottajalle kauppaa koskevan asiakirjan. (Immonen & Lindgren 2013) Lahjoitusta käsittelevää dokumenttia kutsutaan lahjakirjaksi. Lahjakirja voi olla vapaamuotoinen, mutta siinä olisi hyvä mainita osapuolten tiedot, lahjoituksen kohde sekä päivämäärä milloin lahjoitus tulee tapahtumaan. Lahjoituksen antajan pidättäessä oikeus lahjan hallintaoikeuteen, kannattaa asia mainita lahjakirjassa, koska se alentaa lahjan sekä veron arvoa. Lahjakirjaan on myös hyvä merkitä tieto siitä onko kyseessä ennakkoperintö vai ei. (Lakari & Engblom 2012) Ennakkoperintö Ennakkoperinnöllä tarkoitetaan luovutusta, jonka perinnön antaja antaa eläessään perilliselle. Luonteeltaan sekä verotukseltaan ennakkoperintö on aina lahja, joten siihen sovelletaan lahjaverotusta. Ennakkoperinnön antaja voi määrittää kenelle
19 19 hän antaa ennakkoperintönsä. Saajan ei tarvitse olla lähin perillinen. Riittää, että hän on oikeutettu saamaan perintöä antajan kuollessa. (Immonen & Lindgren 2013, Kess 2011) Ennakkoperintö voi olla täysin vastikkeeton luovutus, jolloin sitä kutsutaan lahjaksi. On myös mahdollista antaa ennakkoperintö lahjaluonteisena kauppana, jolloin perinnön saaja myös maksaa vastiketta. Perintö tulkitaan lahjaluonteiseksi silloin, kun annetun omaisuuden arvo sekä maksettu vastike eivät ole tasapainossa. (Kess 2011) Ennakkoperinnön lähtökohtana on se, että kaikkia perillisiä on kohdeltava samalla tavalla, saavat he perintönsä ennen tai jälkeen perittävän kuolemaa. Ennakkoperintöä voidaan arvioida kahdella eri tavalla. Arviointi riippuu siitä onko perinnön saajana rintaperillinen vai muu henkilö. Rintaperillisten tapauksessa perinnöstä täytyy vähentää se mitä perillinen on antanut eläessään. Tällaisia tapauksia ovat esimerkiksi lahjat, joita perittävä on antanut. On kuitenkin mahdollista, että lahjoitus hetkellä on määrätty toisin eikä lahjoitus vaikuta perinnön jakoon. Perittävän jättäessä ennakkoperintöä muille kuin rintaperilliselle vähennys tehdään ainoastaan silloin kun siitä on erikseen määrätty. (Immonen & Lindgren 2013) Lahjanantajalla on vaikutusmahdollisuus siihen, vaikuttaako ennakkoperintö tulevaan perinnön jakoon. Erityisesti lahjana tai lahjaluontoisena kauppana tapahtuvissa sukupolvenvaihdoksissa on vaarana, että lahjoittajan kuollessa jatkajalle aiheutuu ylimääräisiä taloushuolia. Tällaisissa tapauksissa on mahdollista, että lahjan antaja määrää ennakkoperinnön mitättömäksi normaalissa perinnön jaossa. Tällä myös turvataan yritystoiminnan jatkuvuutta. Lahjanantajan vaikuttaessa ennakkoperintöön, olisi siitä syytä mainita selkeästi lahjakirjassa. (Immonen & Lindgren 2013) Suosiolahja Suosiolahjalla tarkoitetaan nimensä mukaisesti lahjaa, jolla lahjanantaja suosii lahjansaajaa. Mikäli pystytään osoittamaan, että lahjoittaja on suosinut lahjansaajaa, voidaan varsinaisessa perinnönjaossa tehdä laskennallinen lisäys.
20 20 Tyypillisiä suosiolahjoituksia ovat järjestelyt, jossa lahjanantaja luovuttaa omaisuutta vain yhdelle lapsistaan, ja määrää ettei tätä oteta huomioon ennakkoperinnössä. Tällaisissa tapauksissa voidaan olettaa perinnönantajan suosineen lastaan muiden kustannuksella. (Lakari & Engblom 2012) Suosiolahjan lisäämistä varsinaiseen perinnönjakoon arvioidaan aina tilanteen ja perittävän kannalta. Varsinkin ajalla on suuri merkitys tilannearviossa. Mitä lähempänä perittävä on lahjoituksen antanut, sitä suuremmalla syyllä tätä voidaan pitää suosiolahjana. Saajan ollessa antajan jälkeläinen, ottolapsi tai tämän jälkeläinen tai näiden aviopuoliso voidaan suosiolahja lisätä jäämistöön. Lahjan lisääminen jäämistöön pätee myös tapauksissa, jos joku edellä mainituista henkilöistä toimii henkilöyhtiön vastuunalaisena yhtiömiehenä. Suosiolahjaa ei voida katsoa annetuksi, mikäli luovutus tapahtuu osakeyhtiölle. (Lakari & Engblom 2012) Luonteeltaan suosiolahja voi olla joko lahja tai lahjaluonteinen kauppa. Luonteesta riippumatta suosiolahja arvostetaan lahjoitushetken arvoon. On kuitenkin mahdollista, että pätevän syyn avulla voidaan arvosta poiketa. (Kess 2011) 2.4 Sukupolvenvaihdos perinnön ja testamentin kautta Sukupolvenvaihdos ei aina tapahdu suunnitellusti vaan se voi tulla eteen myös kuolemantapauksen johdosta. Sukupolvenvaihdosta ei voida rakentaa perinnön kautta tapahtuvaksi, koska kuolemantapaus voi olla odottamaton. (Immonen & Lindgren 2013) Seuraavissa kappaleissa käsitellään perinnön sekä testamentin ominaispiirteitä sukupolvenvaihdoksissa. Perintö Sukupolvenvaihdos olisi erittäin hyvä suunnitella sekä toteuttaa omistajan ollessa hengissä, koska lakimääräinen perimisjärjestys saattaa aiheuttaa ongelmia yrityksen siirtymisessä. Perinnön kautta tapahtuvissa järjestelyissä on mahdollista, että perintö voi siirtyä myös ylemmälle tasolle. Tällä tarkoitetaan järjestelyä, jossa perinnön saa esimerkiksi perittävän vanhemmat. Tämä aiheuttaakin ongelmia
21 21 yritystoiminnan jatkuvuudessa. Normaalisti perinnön tulisi siirtyä alemmalle sukupolvelle, kuitenkin sukulaispiiri määrittelee perinnön saajan. (Immonen & Lindgren 2013) Lakimääräinen perimisjärjestys jakautuu kolmeen eri parenteeliin eli perimisryhmään. Ensimmäisessä parenteelissa ovat rintaperilliset eli lapset ja heidän jälkeläisensä. Kaikille lapsista kuuluu samansuuruinen perintö. Lapsen kuollessa ennen perintöä tulevat hänen jälkeläisensä tasa-arvoisiksi perinnön jaossa. Tätä kutsutaan sijaantulo-oikeudeksi, joka jatkuu rajattomasti. (Immonen & Lindgren 2013) Toiseen perimisryhmään kuuluvat perittävän vanhemmat, ellei hän ole ollut naimisissa tai saanut jälkeläisiä. Mikäli toinen vanhemmista on kuollut, hänen osuutensa jakavat muut sisarukset, ja kuten ensimmäisessä parenteelissa myös tässä kuolleen sisaruksen jälkeläiset ovat tasavertaisia perinnön jaossa. Jos perittävällä ei ole sisaruksia ja toinen vanhemmista elää, on hän oikeutettu saamaan koko perinnön. Veli- ja sisarpuolet ovat tasa-arvoisia perinnön jaossa, joten heihin sovelletaan samaa käytäntöä kuin muihin sisariin. Myös tässä parenteelissa on rajaton sijaantulo-oikeus. (Immonen & Lindgren 2013) Kolmanteen perintäryhmään kuuluvat perittävän vanhempien vanhemmat eli isänisä, isänäiti, äidinäiti ja äidinisä. Heillä on oikeus täyteen perintöön, mikäli he ovat elossa. Mikäli he ovat kuolleet, heidän osuudet siirretään lapsille. Kolmannessa parenteelissa sijaantulo-oikeus ei ole rajaton. Jos perittävällä ei ole edellä mainituissa parenteeleissa perillisiä, eikä hän ole testamentilla määrännyt perinnöstä, siirretään perintö valtiolle. Valtio voi määrätä perinnön annettavaksi perittävän läheiselle tai hänen asuinkunnalle. (Immonen & Lindgren 2013) Perillisryhmäksi voidaan myös käytännössä lukea leski. Jos perittävä on ollut naimisissa, tulee leski seuraavaksi perijäksi rintaperillisten jälkeen. Leski saa oikeuden hallita jäämistöä, niin kauan kunnes rintaperilliset määräävät pesän jaettavaksi. Mikäli pesä jaetaan rintaperillisten käskystä heti, tulee leskelle jättää heidän yhteinen asunto sekä koti-irtaimisto. Edellytyksenä on kuitenkin se, että lesken henkilökohtaisesta omaisuudesta ei saa löytyä asuntoa. (Kess 2011)
22 22 Perillisillä on oikeus luopua perinnöstä sekä perittävän ollessa elossa, että perittävän kuoltua. Tämä on yleistä tapauksissa, jossa halutaan siirtää perintövero maksettavaksi seuraavalle perinnönsaajalle. Oikein tehtynä saadaan aikaan tuntuvia verosäästöjä, koska yksi perintösaanto jää kokonaan pois. Käytännössä luopuminen tarkoittaa, että pesän jakajaksi tulee sijaantuloperillinen, joka on laissa määrätty. Luopujan on aina tehtävä perinnöstä luopuminen kirjallisesti. (Immonen & Lindgren 2013, Kess 2011) Testamentti Yleisesti testamentin tekeminen vaatii 18 - vuoden ikää, mutta poikkeustapauksena nuorempikin voi testamentin tehdä, mikäli hän on tai on ollut naimisissa. Testamentilla perittävä pystyy vaikuttamaan perimisjärjestykseen. Perittävä pystyy esimerkiksi ohjaamaan varallisuuseriä tietylle henkilölle. Näin ollen testamentti menee perimislain edelle. Testamentti on perittävän viimeinen tahto, joten muutokset sekä totaali peruminen on mahdollista milloin vain. (Immonen & Lindgren 2013) Testamentit jaetaan luonteen mukaan erilaisiin tyyppeihin. Yleistestamentiksi kutsutaan testamenttia, jolla perillinen saavuttaa perittävän aseman. Mikäli tällaisessa testamentissa perittävä määrää koko omaisuudesta, osasta omaisuutta tai jäljelle jäävästä osasta, sitä kutsutaan yleisjälkisäädökseksi. Perittävä voi myös määrätä testamentin, joka antaa saajalle tietyn varallisuuserän tai käyttöoikeuden, tällaista testamenttia kutsutaan erityisjälkisäädökseksi. Perittävä voi myös antaa täyden määräämisvallan omaisuuteensa. Kyseessä on omistusoikeustestamentti ja seurauksena saattaa olla perintöverovelvollisuus saajalle. Viimeinen yleinen testamenttityyppi on käyttö- ja tuotto-oikeustestamentti. Tämän tyyppinen testamentti antaa perilliselle käyttöoikeuden omaisuuteen eikä hänelle määrätä perintöveroa. Lisäksi hän saa omaisuuserän mahdolliset tuotot. (Kess 2011)
23 23 3 SUKUPOLVENVAIHDOKSEN VEROTUS Sukupolvenvaihdoksen yksilöllisyydestä johtuen myös jokaista yhtiötä verotetaan eri tavalla. Tyypillisesti vaihdoksesta johtuvat verot voivat olla tuloveroa, perintöja lahjaveroa, varainsiirtoveroa tai arvonlisäverotusta. Veroseuraamukset voivat kohdistua luopujalle, jatkajalle tai yhtiölle. Vaihtotavan valinnalla pystytään ohjaamaan koituvia veroja. Onkin hyvä tuntea verosuunnittelumahdollisuudet, jotta veroseuraamuksia pystytään minimoimaan. Tulo-, perintö- sekä lahjaverolaeissa on erilaisia huojennusmahdollisuuksia niin jatkajalle kuin luopujalle. Erityisesti perheen sisällä tapahtuville järjestelyille on olemassa huojennusmääräyksiä, joita pystytään käyttämään verotuksen minimoimiseen. (Verohallinto 2013 b;. Juusela & Tuominen 2013) 3.1 Osakekaupan verotus kauppahinnan ollessa yli 75 % käyvästä arvosta Pääsääntöisesti osakekaupoissa verotetaan luovuttajaa, jonka veroseuraamukset muodostuvat luovutusvoiton määrän perusteella. Omaisuuden luovutuksesta, tässä tapauksessa osakkeista, muodostunut voitto verotetaan pääomatulona. Perheen sisäisissä sukupolvenvaihdoksissa erilaisilla huojennuksilla pystytään saavuttamaan jopa täydellinen verovapaus. (Tomperi 2013) Myyjän ollessa luonnollinen henkilö sovelletaan verotukseen luovutusvoittoverotusta koskevia säännöksiä. Luovutusvoitto verotetaan pääomatulona ja verokantana on 30 % euroon asti. Yli menevä osuus verotetaan 32 % verokannan mukaan. Luovutusvoiton jäädessä tuhanteen euroon on kyseessä verovapaa tapahtuma. Luovutusvoitto verotetaan aina sen vuoden tulona, jolloin sitova sopimus luovutuksesta on tehty eli käytännössä allekirjoitettu. Jos luovutus aiheuttaa myyjälle luovutustappioita, voi hän vähentää nämä luovutusvoitoista verovuonna sekä seuraavina kolmena vuotena. (Juusela & Tuominen 2013; Verohallinto 2013 b; L 1535/1992; Tuloverolaki 48 ) Luovutusvoitto lasketaan TVL 46 mukaan, luovutushinnan sekä osakkeiden poistamattoman osan erotuksena. Luovutushinnasta voidaan myös vähentää voiton hankkimisesta aiheutuneet kulut. Tällaisia kuluja voivat olla
24 24 osakehankintaan liittyvät sivukustannukset, joita ovat esimerkiksi varainsiirtovero tai asiantuntijapalkkiot. Mikäli myyjä on saanut osakkeet vastikkeettomasti, esimerkiksi perinnön tai lahjaverotuksen kautta, tulee hankintamenona käyttää erikseen vahvistettua määrää. (Juusela & Tuominen 2013; Verohallinto 2013 b) Luonnollisen henkilön ollessa myyjänä voidaan hankintamenoon soveltaa hankintameno-olettamaa. Luovutushinnasta voidaan vähentää 40 %, mikäli myyjä on omistanut osakkeet yli kymmenen vuotta. Alle kymmenen vuoden omistuksissa luovutushinnasta voidaan vähentää ainoastaan yksi viidesosa. Hankintameno-olettamaa käytetään yleensä silloin, kun todellinen hankintameno on alle 20 tai 40 prosenttia. (Karsio ym. 2012) Ostajalle koituva veroseuraamus jää ainoastaan varainsiirtoveroon, joka on 1,6 prosenttia luovutushinnasta. Listattujen yhtiöiden osakkeet ovat vapautettuja tästä verosta. Ostajan näkökulmasta hankintamenoksi muodostuu kauppahinnan sekä sivukulujen yhteenlaskettu osuus. (Juusela & Tuominen 2013; Verohallinto 2013 b) Osakekaupalla ei ole suoranaista vaikutusta yhtiön tuloverotukseen. Normaalisti yhtiö voi vähentää kertyneet tappiot sekä yhtiöveron hyvitykset kymmenen vuoden sisällä verotuksessaan. Tämä oikeus kuitenkin menetetään, jos yli 50 prosenttia osakkeista vaihtaa omistajaansa tappiovuoden aikana tai sen jälkeen. (Verohallinto 2013 b) 3.2 Tuloverotuksen huojentaminen Kun yrityksen omistaja on omistanut tarpeeksi kauan yrityksen osakkeet ja aikoo luopua tarpeeksi suuresta määrästä osakkeita riittävän läheiselle sukulaiselle, on mahdollista, että koko luovutusvoitto on verovapaata tuloa. Edellytykset ovat tarkoin määritelty ja ne kaikki tulevat täyttyä saadakseen verovapauden. Seuraavassa on listattuna verovapauden edellytykset: - Myyjän tulee olla omistanut yli 10 vuotta yrityksen osakekannan tai luovutettavan osan siitä. Mikäli myyjällä ei ole ollut yritys hallussaan yli
25 25 10 vuotta, mutta hän on perinyt sen vastikkeettomasti, lasketaan omistusaikaan myös edellisen omistajan omistusaika. - Luovutuksen kohteena tulee olla yli 10 prosenttia yhtiön osakekannasta. - Luovutuksen saajan tulee olla luopujan lapsi, lapsen rintaperillinen, sisar, veli, sisar- tai velipuoli. Myös lapset voivat yhdessä puolisoidensa kanssa toimia luovutuksen saajina. (Lakari & Engblom 2012; Tuloverolaki 1535/ ) Tuloverotuksen huojennus menetetään, mikäli jatkaja luopuu sukupolvenvaihdoksen kautta saadusta omistuksestaan alle viiden vuoden sisällä. Jatkoluovutuksen hankintamenosta vähennetään veronalaisen luovutusvoiton määrä, jota ei huomioitu edellisessä luovutuksessa luovuttaneen henkilön veronalaisena tulona. Näin ollen verotus kohdistuu jatkoluovuttajan saamaan luovutusvoiton määrään. Luovutukseksi lasketaan myös yhtiön purkaminen sekä yhtiön luovuttamista edelleen omalle osakeyhtiölle. (Verohallinto 2013 b; Juusela & Tuominen 2013) 3.3 Liiketoimintakaupan verotus Liiketoimintakaupassa verotus kohdistuu yhtiöön, joka luovuttaa omaisuuttaan. Omaisuuden myynti on normaali liiketapahtuma, joka tuloutetaan luovutushinnan perusteella. Yrityksen on mahdollista vähentää jäljellä olevat hankintamenot myyntivuoden kuluna. (Verohallinto 2013 b; Immonen & Lindgren 2013) Ostajalle liiketoimintakauppa on myös normaali veronalainen tapahtuma. Hankintameno määräytyy kaupan kohteena olevan varallisuuden pohjalta. Kauppakirjaan tulisi yksilöidä kauppahinnan määräytyminen, koska omaisuuserillä on erimittaisia poistoaikoja. Kauppakirjaan merkityt erittelyt koskevat silloin ostajaa sekä myyjää. Mikäli kauppakirjasta puuttuu erittely, tehdään jako viran puolesta ja jakoperusteet ovat yleensä verotusarvot, ellei käytettävissä ole luotettavia lähteitä, joilla voidaan osoittaa erän käypä arvo. (Immonen & Lindgren 2013) Jos liiketoimintakaupassa kaupan kohteena on suomalaisia arvopapereita tai kiinteistöjä, tulee vastikkeesta maksaa varainsiirtoveroa. Arvopapereissa
26 26 varainsiirtoveron osuus on 1,6 %, asunto- ja kiinteistöyhtiöiden osakkeista 2 % sekä kiinteistönluovutuksesta 4 %. Veron laskentaperusteena on kauppahinta tai muun vastikkeen arvo. Veron suorittamisesta vastuussa on ostaja ellei osapuolet ole sopineet toisin. Varainsiirtoveroa ei tarvitse maksaa vastikkeettomasta saannosta. (Karsio ym. 2012; Verohallinto 2013b) Arvonlisäverolaissa (AVL) ei ole tarkkaa erittelyä sukupolvenvaihdosta koskevista säännöksistä. Yleisesti arvonlisäveroa maksetaan tavaroiden tai palvelujen myynnistä, joten substanssikauppa voi laukaista yrityksen arvonlisäveron suoritusvelvollisuuden. Arvonlisä- sekä valmisteverolain mukaan jatkajan alkaessa käyttää tavaroita ja palveluita vähennykseen oikeuttavaan tarkoitukseen, ei luovutusta katsota myynniksi. Mikäli tämä ehto täyttyy, luovuttajan ei tarvitse maksaa veroa, eikä jatkajalla ole vähennysoikeutta. Jos luovutus ei tule vähennykseen oikeuttavaan käyttöön, katsotaan tämä myynniksi ja siitä tulee maksaa veroa. Luopujan sekä jatkajan on hyvä selvittää mitä tavaroita/palveluita aletaan käyttää vähennykseen oikeuttavaan tarkoitukseen. (Juusela & Tuominen 2013; Verohallinto 2013 b) 3.4 Vastikkeettoman luovutuksen verotus Perintönä, testamentilla tai lahjana saadusta vastikkeettomasta luovutuksesta tulee valtiolle suorittaa veroa perintö- ja lahjaverolain asetusten mukaisesti. Testamentin sekä perinnön kautta siirtyvään omaisuuteen sovelletaan perintöveroasetuksia. Täysin vastikkeettoman lahjan verotus tapahtuu lahjaveroasetusten mukaisesti. Edellä mainitut vastikkeettomat luovutukset katsotaan verotuksen alle soveltuviksi eriksi, koska ne lisäävät vastaanottajan veronmaksukykyä. Perintövero täydentää verojärjestelmää, koska sen avulla saadaan ainakin kerran sukupolvessa mahdolliset arvonnousut verotuksen alle. (Juusela & Tuominen 2013; Verohallinto b 2013) Lahjan verotus Lahjaveroa on suoritettava silloin, kun omaisuus vaihtaa omistajaa lahjamuotoisesti. Myös lahjansaajan tai lahjanantajan on asuttava Suomessa sekä siirtyvästä omaisuuserästä on oltava yli 50 % Suomessa. Lahjaveroa ei tarvitse
27 27 suorittaa alle euron lahjoista, jotka menevät lahjoituksen saajan henkilökohtaiseen käyttöön. Tällaisina erinä voidaan pitää esimerkiksi normaalia koti-irtaimistoa kuten televisiota, pesukonetta tai astianpesukonetta. Verovapaiksi lahjoituksiksi lasketaan myös koulutusta tai elantoa varten annetut lahjat, jotka annetaan oikeassa muodossa. Muut lahjoitukset ovat verovapaita euroon asti. On kuitenkin huomattava, että muissa lahjoituksissa lahjoituksia ei voi vastaanottaa samalta lahjoittajalta yli euron edestä kolmen vuoden aikana tai muuten lahjat katsotaan verotettaviksi. Henkilökohtaiseen käyttöön, koulutukseen tai elatukseen annettuja lahjoja ei lasketa mukaan määritettäessä lahjojen yhteenlaskettua summaa. (L /378; Lakari & Engblom, 2012) Lahjansaaja vastaa lahjaveroseuraamuksesta. Saajat jaetaan kahteen eri veroluokkaan, joista ensimmäiseen kuuluvat; aviopuoliso, suoraan ylenevässä tai alenevassa polvessa oleva perillinen, aviopuolison alenevassa polvessa oleva perillinen sekä perinnönjättäjän kihlattu. Toiseen veroluokkaan kuuluvat muut sukulaiset sekä vieraat. (Lakari & Engblom 2012) Taulukot 4. ja 5. havainnollistavat lahjaveron määräytymisen perusteet. Taulukko 4. Lahjaveron määräytyminen I veroluokassa (L /378) Verotettavan osuuden arvo euroina Veron vakioerän osuuden alarajan kohdalla euroina Veroprosentti ylimenevästä osasta
28 28 Taulukko 5. Lahjaveron määräytyminen II veroluokassa (L /378) Verotettavan osuuden arvo euroina Veron vakioerä osuuden alarajan kohdalla euroina Veroprosentti ylimenevästä osasta Perinnön kautta siirtyvän omaisuuden verotus Perintöveroa maksetaan perinnön tai testamentin kautta tapahtuvissa omaisuuden vaihdoksissa. Sukulaissuhteet sekä perintöosuuden arvo määrittävät perintöveron määrän. Sukulaissuhteet jakavat perijät kahteen eri veroluokkaan. Ensimmäiseen veroluokkaan kuuluvat lapset sekä heidän rintaperilliset, aviopuoliso, aviopuolison lapset sekä heidän rintaperilliset, vanhemmat, isovanhemmat ja avopuoliso. Avopuolisolla on kuitenkin oltava yhteinen lapsi perinnön jättäjän kanssa tai heidän on oltava ollut aiemmin avioliitossa. Avopuolisolla on myös oikeus perintöön, mikäli perinnön jättäjä on näin testamentissa määrännyt. Toiseen veroluokkaan kuuluvat kaikki muut, esimerkiksi sisarukset. Myös avopuoliso kuuluu toiseen veroluokkaan, mikäli edellä mainitut ehdot eivät täyty. (Kess 2011; L /378) Taulukot kolme ja neljä havainnollistavat veron määräytymisen. Perinnön saajan ollessa alaikäinen tai perinnön antajan puoliso on saajalla oikeus vähennyksiin. Alaikäisyysvähennys on euroa ja puolisovähennys on euroa. Näin ollen leskeksi jäänyt puoliso saa alle euron perinnöt verovapaasti. Alaikäisyysvähennystä ei voida käyttää verosuunnittelukeinona,
29 29 koska laissa on määrätty, että alaikäisen on oltava suoraan lähin perillinen. (Lakari & Engblom 2012) Taulukko 6. Perintöveron määräytyminen I veroluokassa (L /378) Verotettavan osuuden arvo euroina Veron vakioerä alarajan kohdalla euroina Veroprosentti ylimenevästä osasta Taulukko 7. Perintöveron määräytyminen II veroluokassa (L /378) Verotettavan osuuden arvo euroina Veron vakioerä osuuden alarajan kohdalla euroina Veroprosentti ylimenevästä osasta Lahjaluonteisen kaupan verotus Lahjaluonteisella kaupalla tarkoitetaan luovutusta, jossa kauppahinta on käypää arvoa pienempi. Lahjaluonteiset kaupat ovat muodoltaan kaupan sekä lahjan yhdistelmiä, joissa hinnoittelupoikkeama määrää maksettavat verot. Alihintaiset luovutukset johtavat myyjän tuloverotukseen ja mahdollisesti myös ostajan
30 30 lahjaverotukseen. Sovitun vastikkeen ollessa enintään 75 prosenttia käyvästä arvosta, ostaja on velvollinen maksamaan lahjaveroa. Kaikissa alihintaisissa kaupoissa ei toteudu lahjaluonteisuus, joten vero-oikeudellisesti lahjan tunnusmerkkeinä pidetään seuraavia: varallisuus siirtyy pysyvästi henkilöiden välillä, antajan varallisuus vähenee ja ostajan varallisuus kasvaa sekä luovuttajalla on oltava lahjoittamistahto. (Immonen & Lindgren 2013) Alihintaisissa luovutuksissa luovuttajalle koituvat veroseuraamukset kohdistuvat tuloverotukseen. Tuloverolaissa on erityissäännös (47.5 ), jonka mukaan kauppahinnan ollessa enintään 75 prosenttia, luovutus jaetaan vastikkeelliseen ja vastikkeettomaan osaan. Säännöksen mukaan vastikkeellisesta osasta voidaan vähentää hankintameno ja luovuttaja voi käyttää hankintameno-olettamana 20 tai 40 prosenttia, mikäli se tulee edullisemmaksi tavaksi. Mikäli luovutushinta on pienempi kuin luovuttajan hankintameno, syntyy kaupasta luovutustappiota. Luovuttajalla on oikeus vähentää kertyneet tappiot verovuonna sekä viitenä seuraavana vuotena. Luovutustappiota laskettaessa voidaan luovutushinnasta vähentää vain osa hankintamenosta. (L 1535/1992; Juusela & Tuominen 2013; Verohallinto 2013b) Luovutuksensaajalle kohdistuu lähtökohtaisesti lahjaverovelvollisuus, mikäli kauppahinta on enintään 75 prosenttia kauppahinnasta. Lahjaksi katsotaan käyvän arvon sekä kauppahinnan erotus. Tällaisissa luovutuksissa hankintamenoolettamaksi muodostuu maksetun vastikkeen sekä lahjan yhteenlaskettu määrä. Luovutuksen saajan on myös maksettava varainsiirtoveroa, joka maksetaan todellisen kauppahinnan mukaan. (Juusela & Tuominen 2013; Verohallinto 2013b) 3.6 Perintö- sekä lahjaverotuksen huojentaminen Perintö- ja lahjaverotukseen on luotu huojennussäännöksiä, joilla pyritään turvaamaan yritystoiminnan jatkuminen sekä koko sukupolvenvaihdos tilanne. Perintö- ja lahjaverotusta pystytään huojentamaan osittain tai jopa kokonaan. Perintö- ja lahjaveron :n mukaan seuraavien ehtojen on täytyttävä, jotta verovelvollinen on oikeutettu huojennukseen;
31 31 1. Lahjana tai perintönä siirtyvä omaisuus on maatila, yritys tai osa niistä. Siirtyvän omaisuuden on kuitenkin vastattava vähintään 10 prosenttia osakkeista tai osuuksista. 2. Luovutuksensaajan tulee jatkaa toimintaa eli hänen on osallistuttava yrityksen johtoon. Paikka katsotaan täytetyksi, jos saaja nimitetään hallituksen jäseneksi tai toimitusjohtajaksi. 3. Lahjaveron määrä olisi vähintään 850 euroa luovutettavan yrityksen osalta. 4. Verovelvollinen esittää huojennuspyynnön ennen verotuksen toimittamista. (Juusela & Tuominen 2013; L /378, ) Edellä mainitut kohdat oikeuttavat osittaiseen huojennukseen, mutta on myös mahdollista saada täysi verovapaus lahjaverosta. Perintö- ja lahjaverolain mukaan täysi verovapaus saavutetaan, mikäli luovutus on osittain vastikkeellinen. Näin ollen vastikkeen tulee vastata yli 50 prosenttia luovutuksen käyvästä arvosta. (Juusela & Tuominen 2013) Perintö- ja lahjaverotuksen huojennus menetetään, mikäli lahjansaaja luovuttaa pääosan osuuksistaan seuraavan viiden vuoden aikana lahjaverotuksen toimittamispäivästä. Huojennus astuu maksettavaksi siinä vaiheessa, kun lahjansaaja on luopunut yli puolesta osakkeiden määrästä. Käytännössä luovutuksensaajan tulee maksaa huojennettu määrä, jota korotetaan 20 prosentilla. Huojennusta ei tarvitse maksaa takaisin, mikäli yritystoiminta loppuu konkurssin, pakkohuutokaupan, kannattamattomuuden, pakkolunastuksen, kuoleman, sairauden tai muuhun näihin verrattaviin syihin. (Verohallinto 2013 b) Lahjaveroa voidaan huojentaa saajan pyynnöstä, kun osakkeet on saatu vastikkeettomasti tai suoritettu vastike on enintään 50 prosenttia käyvästä arvosta. Huojennuksen laskemisen helpottamiseksi vastikkeettomalle tai lahjaluonteiselle luovutukselle lasketaan niin sanottu sukupolvenvaihdosarvo (spv-arvo.) Huojennettava lahjavero lasketaan käyvän arvon ja spv-arvon verojen erotus tai käyvän arvon veron ja 850 euron erotus. Näin ollen maksettavaksi jää vähintään 850 euroa tai spv-arvosta laskettava lahjavero, mikäli se ylittää 850 euroa. Spv-
Opinnäytetyö (AMK) Liiketalous Taloushallinto 2017 Niina Hietala YRITYSTOIMINNASTA LUOPUMINEN Sukupolvenvaihdos osakeyhtiössä OPINNÄYTETYÖ (AMK) TIIVISTELMÄ TURUN AMMATTIKORKEAKOULU Liiketalous / Taloushallinto